ثروت اباظہ

ثروت اباظہ  (28 جون 1927ء-17 مارچ 2002ء) کا پورا نام ثروت دسوقي اباظہ ہے۔ وہ مصر کے جانے مانے صحافی اور ناول نگار تھے۔ وہ محافظہ الشرقیہ کے بڑی شخصیتوں میں شمار ہوتے ہیں۔ انھوں نے عربی زبان و ادب کی بہت خدمت کی ہے۔ ان کا تعلق اباظہ خاندان سے ہے جو مصر کا علمی و ادبی خاندان تصور کیا جاتا ہے۔ ان کے والد دسوقی اباظہ ادیب تھے اور چچا عزیز اباظہ شاعر ہیں۔ ان کے ایک اور چچا فکری اباظہ بھی ادیب اور کاتب تھے۔ ان کا شہرہ آفاق ناول هارب من الأيام ہے جو 1960ء کی دہائی میں ٹی وی پر بھی نشر ہوا تھا۔'Tharwat Abaza, 75; Egyptian Newspaper Columnist, Writer'، LA Times، 19 مارچ 2002.

 ادبی زندگی 
ثروت اباظہ نے جامعہ فواد اول سے 1950ء میں قانون میں گریجویشن کیا اور بطور وکیل اپنے کیرئر کی شروعات کی۔ وہ محض 16 برس کے تھے کہ ادب میں دلچسپی لیشی شروع کر دی۔ انھوں نے کم عمری میں ہی افسانہ لکھنا شروع کر دیا اور ان کی کہانی اور افسانے ریڈیو پر نشر ہونے لگے۔ اس کے بعد انھوں نے ناول کی جانب رخ کیا۔ انھوں نے ایک تاریخی قصہ ابن عمار لکھا اور اس کے بعد ایک ڈراما الحیاۃ لنا (ہماری زندگی) لکھا۔

وہ 1974ء میں مجلہ الاذاعہ والتلفزيون کے رئیس التحریر بنے اور 1975ء تا 1988ء مجلہ اہرام کے ادبی شعبہ کے صدر رہے۔ وہ مجلس شوری کے معتمد بھی رہے۔

انھوں نے متعدد ناول، قصے، فلمی کہانی، ڈراما لکھے۔ ان کے کئی ناول بعد میں فلمائے بھی گئے اور متعدد ریڈیو پر نشر ہوئے۔

 وفات 
17 مارچ 2002ء کو بعمر74 انتقال کرگئے۔

 حوالہ جات 

 بیرونی روابط 
 Egyptian Figures: Tharwat Abaza (1927-2002)

زمرہ:1927ء کی پیدائشیں
زمرہ:2002ء کی وفیات
زمرہ:بیسویں صدی کے ناول نگار
زمرہ:مصری صحافی
زمرہ:مصری ناول نگار
زمرہ:20ویں صدی کے صحافی
زمرہ:عربی زبان کے ناول نگار
زمرہ:مصری اخباری صحافی
زمرہ:قاہرہ کی شخصیات
زمرہ:ویکی ڈیٹا سے مختلف مختصر وضاحت
زمرہ:مصری زیر حراست اور قیدی شخصیات
زمرہ:مصری فقہا
زمرہ:اموات بسبب سرطان معدہ